Rikunarita-ORG/Wikinium huggingface dataset:
# Carl von Linné

| Carl von Linné |
| --- |
|  Carl von Linné |
| **Información personal** |
| Calendata de naixencia | 23 de mayo de 1707 |
| Puesto de naixencia |  Råshult, Suecia |
| Calendata de muerte | 10 de chinero de 1778 |
| Puesto de muerte |  Upsala, Suecia |
| Ocupación | Zoologo, botanico y medico. |

**Carl von Linné** (Råshult, 23 de mayo de 1707 - Upsala, 10 de chinero de 1778) estió lo nombre, una vegada le fue atorgau lo titulo nobiliario, d'o botanico, zoologo y medico sueco **Carl Linné** (Suecia, 23 de mayo de 1707 - † Idem, 10 de chinero de 1778). Por o estilo d'a suya epoca, publicaba las suyas obras en latín, y las sinyaba como **Carolus Linnaeus**, motivo por o que gosan clamar-lo a sobén en as lenguas neolatinas como 'Linneo', 'Linneu', 'Linné' u con d'altros nomes parellans.

Estió o establidor d'o Sistema de nomenclatura binominal biolochica ta clasificar os sers vivos, y por ixo le se considera lo "Pai fundador" d'a taxonomía moderna. Ye también un d'os fundadors d'a ecolochía actual.

Estió lo botanico y naturalista mes aclamato d'a suya epoca, y ademés, por a suya capacidat oratoria l'admiroron muitas d'as personalidaz d'o suyo tiempo. Por eixemplo, o filosofo francés Jean-Jacques Rousseau en dició que no conoixeba garra personalidat "mas gran" que Linné, o escritor alemán Johann Wolfgang von Goethe n'escribió: «*Con as excepcions de Shakespeare y d'Spinoza, no sé de dengún d'entre os que ya no se troba d'entre nusatros que m'haiga influenciato mas profundament*». L'autor sueco August Strindberg escribió sobre Linné: «*Linnaeus estió en realidat un poeta que resultó convertir-se en naturalista*».

## Se veiga tamién

* Taxons nombraus per Carl Linnaeus.
* Sistema de nomenclatura binominal.
* Clasificación cientifica.
* *Systema naturae*.
* Ernst Haeckel.
# Hierba

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

*Iste articlo tracta sobre a hierba como forma d'as plantas herbacias. Ta o material feito de hierbas que s'emplega como alimento animal, se veiga Feno.*
*Conyza canadensis*, una hierba.
Una **hierba** (pronunciau /'jerba/, como "yerba"; d'o latín <*HERBA*) u **planta herbacia** ye cualsiquier planta pertenecient a una especie no lenyosa, con una altaria comprendida d'entre bels centimetros y no mas d'1,5 metros aproximadament. Cuan una planta presenta ixas caracteristicas, se diz que tiene **port herbacio**.

A mayor parte de a biodiversidat de plantas superiors que i ha en o planeta Tierra son especies no lenyosas que pueden decir-se hierbas. En bels climas y ecosistemas terrestres representan un porcentache elevadismo d'as plantas presents, por o que a suya importancia ye cabal.

Anque no ye una condición decisiva ta considerar que una planta ye hierba, muitas d'as especies que popularment se conoix asinas son anyals u bianyals y cumplen o suyo ciclo biolochico en una anyada. A sobén creixen vivament en os meses d'oraches favorables, pero se les ixecan as partes aerias en a estación mas cruda, no quedando sique as estructuras soterranias de resistencia (radices, bulbos u tuberclos) que les permiten tornar a brostar cuan as condicions tornan a estar favorables.

Bellas especies, con un ciclo estrictament anyal, creixen, fan a florada, fructifican y mueren en semanas u meses, adintro d'una mesma anyada. En istos casos, os percullos que amaneixen a la siguient estación de creiximiento son os nuevos piez, naixius de simients, que pertenecen a la siguient cheneración.

## Se veiga tamién

* Árbol.
* Arbusto.
* Lastón.
# Planta perén

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

*Iste articlo tracta sobre as plantas perens. Ta atros usos d'o termin «perén» se veiga Perén (desambigación).*
O estremoncillo ye una planta perén.
Una **planta perén** ye una especie de planta que vive mas de dos anyos. O termino se define por contraposición con as plantas anyals y bianyals, pus en ixes casos as especies completan o suyo ciclo vital en un y dos anyos respectivament, y mueren dimpués d'haber feito fruito.

As plantas perens subsisten dimpués de fructificar y, en muitas especies, o proceso de florada y de fer fuito posteriorment no suposa una gran alteración en a suya fisiolochía, o que les permite vivir y repetir o proceso en anyadas succesivas.

O feito de florir y fructificar muitas vegadas no ye o que fa que una planta se considere perén, ye estrictament a durada superios a dos anyos. Existen especies de plantas perens que fan flor y fructifican una vegada en a suya vida (p. ex. o chenero *Agave*), o que significa simplament que tienen una estructura de ciclo vital analoga a la d'as plantas anyals pero que dura mas de dos anyos.

## Se veiga tamién

* Planta anyal.
* Planta bianyal.

## Vinclos externos

* Se veigan as imáchens de Commons sobre **plantas perens**.